kardosdrur/scandi-wiki huggingface dataset:
Moblin

Moblin, kort for mobile Linux, er et open source-projekt fokuseret på at udvikle programmer til Mobile Internet Devices (MIDs) og andre nye kategorier af apparater såsom netbooks og nettops. Intel lancerede Moblin.org-siden juli 2007 og opdaterede den betydeligt i april 2008 med lanceringen af processorfamilien Intel Atom ved Intel Developer Forum i Shanghai. En SDK er også tilgængelig på siden. Moblin 2 OS var specifikt designet til at køre på en Intel Atom processor i en netbook. I april 2009 overdrog Intel Moblin til Linux Foundation. Kort tid efter Foxconn netbook og en InvenTech smartphone blev annonceret på Computex 2009. Acer annoncerede så udskiftningen af Linpus Linux med Moblin på deres Acer Aspire netbooks.

På Linux Collaboration Summit i april 2009 demonstrerede Intel, at alfa-udgivelsen af Moblin 2 kan starte op på få sekunder. Nogle få uger senere annoncerede Novell deres egen omdannede udgave af Moblin distributionen. 

Ifølge Intel vil Moblin også blive porteret til stationære computere.

Kilder/referencer

Eksterne henvisninger 
 Moblin v2.0 introduction video 
 Moblin v2.0 beta for Netbooks and Nettops – It's here... 
 Moblin v2.0 Beta: Calling Developers to Work on the Next Big Thing 
 
 

Digital mobiltelefoni
Frie styresystemer
Indlejrede Linuxdistributioner
Sugenheim

Sugenheim er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Scheinfeld.

Geografi 
I kommunens område løber bækkene Kleinen- og Großen Ehe.

Nabokommuner er (med uret, fra nord): Markt Bibart, Scheinfeld, Langenfeld, Neustadt an der Aisch, Ipsheim, Bad Windsheim, Markt Nordheim, Weigenheim, Ippesheim, Willanzheim og Iphofen.

Inddeling 
Ud over Sugenheim, ligger i kommunen landsbyerne:

Eksterne henvisninger
Tølløsebanen

Tølløsebanen er oprindeligt anlagt af Høng-Tølløse Jernbane (HTJ). Siden 1. juli 2015 har trafikken på banen været varetaget af Lokaltog.

Strækningen Høng-Tølløse, der åbnedes 22. december 1901, er den oprindelige strækning.

Samtlige stationer er tegnet af arkitekten Heinrich Wenck.

Desuden trafikeres strækningen Høng-Slagelse med persontrafik. Strækningen Slagelse-Høng-Gørlev er en del af den tidligere DSB-strækning Slagelse-Værslev.

Standsningssteder 
 Tølløse, forbindelse til Holbæk, Kalundborg, Roskilde og København med Nordvestbanen.
 Kr. Eskilstrup
 Udstrup trinbræt, nedlagt 2003
 St. Merløse
 Bagmarken
 Nyrup
 Oustrup trinbræt, nedlagt i 1975
 Stenlille
 Vedde, havde forbindelse til Sorø-Vedde-banen
 Dianalund
 Skellebjerg
 Conradineslyst trinbræt, nedlagt 2003
 Hestehavens trinbræt, oprettet i 1929, nedlagt i 1974
 Ruds Vedby
 Kulby Station, nedlagt som trinbræt i 2003
 Høng, oprindelig endestation på banen. Oprindeligt forbindelse til Slagelse-Værslev-banen (delvist nedlagt), hvoraf strækningen Høng-Slagelse nu indgår i banen,
 Løve, nedlagt i 2011
 Havrebjerg, nedlagt 2011, krydsningsstation
 Slagelse, forbindelse til Vestbanen og tidligere Slagelse-Næstved banen

Mulig nedlæggelse 
Region Sjælland diskuterede Tølløsebanens fremtid på regionsrådsmøde den 8. maj 2014.

Se også 
 Danske jernbaner

Referencer

Eksterne henvisninger 
 Banens relation hos openstreetmap.org
 Regionstog A/S 

Jernbanestrækninger i Danmark
Trautskirchen

Trautskirchen er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er en del af Verwaltungsgemeinschaft Neuhof an der Zenn.

Geografi 
Kommunen ligger i Naturpark Frankenhöhe.

Nabokommuner er (med uret, fra nord): Markt Erlbach, Neuhof an der Zenn, Rügland, Obernzenn og Bad Windsheim.

Inddeling 
Ud over Trautskirchen:

Historie 
Stedet er nævnt første gang i 1074.

Eksterne henvisninger
Sølund Musik Festival

Sølund Musik Festival også blot kaldet Sølund Festival er verdens største musikfestival for udviklingshæmmede. Det finder hvert år sted på Sølund i Skanderborg.

Se også 
Smukfest, Skanderborg Festival'en

Ekstern henvisning 
 Sølund Musik Festivals officielle hjemmeside

Musikfestivaler i Danmark
Skanderborg
Karlheinz Förster

Karlheinz Förster (født 25. juli 1958 i Mosbach, Vesttyskland) er en tysk tidligere fodboldspiller, der som forsvarsspiller på Tysklands landshold var med til at blive europamester ved EM i 1980, samt nr. 2 ved både VM i 1982 og VM i 1986. På klubplan spillede han for først VfB Stuttgart og siden franske Olympique Marseille.

Förster blev i 1982 kåret til Fußballer des Jahres.

Titler 
Bundesligaen
 1984 med VfB Stuttgart

Ligue 1
 1989 og 1990 med Olympique Marseille

Coupe de France
 1989 med Olympique Marseille

Eksterne henvisninger 
 

Fodboldspillere fra Tyskland
Fodboldspillere fra VfB Stuttgart
Fodboldspillere fra Olympique Marseille
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Hans-Peter Briegel

Hans-Peter Briegel (født 11. oktober 1955 i Rodenbach, Vesttyskland) er en tidligere tysk fodboldspiller, der som forsvarsspiller på Tysklands landshold var med til at blive europamester ved EM i 1980, samt nr. 2 ved både VM i 1982 og VM i 1986. Efter sit karrierestop har han været træner på flere klub- og landshold.

Klubkarriere 
Briegels aktive karriere strakte sig på seniorniveau fra 1975 til 1988, og de ni første år blev tilbragt hos 1. FC Kaiserslautern i hjemlandet. I 1984 valgte han dog at prøve lykken i italiensk fodbold, hvor han først spillede hos Hellas Verona. Her var han i 1985 med til at sikre klubben det italienske mesterskab, i øvrigt sammen med den danske landsholdsstjerne Preben Elkjær. 

Briegel sluttede sin karriere af med et toårigt ophold hos en anden italiensk klub, U.C. Sampdoria.

Landshold 
Briegel nåede i løbet af sin karriere at spille 72 kampe og score fire mål for Vesttysklands landshold, som han repræsenterede i årene mellem 1979 og 1986. Han var med til at blive europamester ved EM i 1980 efter finalesejr over Belgien, og var også med til at vinde sølv ved både VM i 1982 og VM i 1986. Derudover deltog han også ved EM i 1984.Men Briegels sportslige karriere startede i atletikken. I sin aldersgruppe, som 16-årig, opnåede han officielt verdensklasseresultatet 7,44 meter i længdespring; og 10,8 sekunder på 100-meter sprint.

Trænerkarriere 
Efter sit karrierestop har Briegel haft en lang karriere som træner. Han har blandt andet stået i spidsen for Albaniens og Bahrains landshold, samt for de tyrkiske klubber Beşiktaş JK, Trabzonspor og Ankaragücü.

Titler 
Serie A
 1985 med Hellas Verona

Eksterne henvisninger 
 Spillerinfo

Fodboldspillere fra Tyskland
Fodboldspillere fra 1. FC Kaiserslautern
Fodboldspillere fra Hellas Verona FC
Fodboldspillere fra UC Sampdoria
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Claus Struck

Claus Struck (født 16. september 1970) er en tidligere dansk fodboldspiller, og nuværende landstræner for Danmarks U/17-kvindefodboldlandshold.

Historie

Spiller 
Han skiftede som juniorspiller fra barndomsklubben Thorning IF og 15 km nordpå til Viborg FF. Her nåede han at spille omkring 200 førsteholdskampe i 1. division og Superligaen.

I foråret 1994 skiftede han sammen med træner Peter Rudbæk til AGF. Her blev det til små 100 kampe for 1. holdet, med sejren i pokalfinalen 1996 over Brøndby som højdepunktet.

Sommeren 1998 skiftede han tilbage til Viborg som lige var rykket op i Superligaen. Her blev det til 17 kampe, inden han i den sidste del af sæsonen 98/99 blev lejet ud til Esbjerg fB og spillede de sidst 5 kampe i Faxe Kondi Divisionen med oprykning til Superligaen tilfølge for Viggo Jensens tropper.

Da han kom tilbage til Viborg blev det ikke til flere kampe for Struck. Han fik konstateret slidgigt og stoppede karrieren endeligt i år 2000 som 28-årig.

Træner 
Struck startede så småt op som ungdomstræner i Viborg, hvor han bl.a. har trænet klubbens Ynglinge-DM hold. Han var aktiv omkring etableringen af overbygningen FK Viborg og startede i 2002 med at være træner for lilleputterne og endte som cheftræner for FK Viborgs talenttrup.

Frederikshavn fI blev Strucks første stop som seniortræner. Her startede han i sommeren 2006 som cheftræner for klubbens 1. hold i Danmarksserien. Her nåede de bl.a. i 1/8 finalen i Pokalturneringen, hvor de mødte Superligaholdet FC Midtjylland i Frederikshavn.

Året efter i 2007 valgte Struck at opsige samarbejdet med Frederikshavn for at prøve kræfter med Holstebro Boldklub som spillede i 2.division. Her underskrev han i 2-årig kontrakt.

Et halvt år for kontraktudløb med Holstebro BK skiftede han igen til Viborg og Viborg FF. Her startede han 1. januar 2009 som cheftræner for klubbens andethold i Danmarksserien. Dette har dog været med blandet succes idet holdet i foråret 2009 ikke klarede skærene i Danmarksserien og måtte rykke ned i Jyllandsserien.

Civilt job 
Som civil job har Claus Struck bl.a. arbejdet som programmør hos Scanbox.

Referencer

Eksterne henvisninger 
 

Fodboldspillere fra Danmark
Fodboldspillere fra Viborg FF
Fodboldspillere fra AGF
Fodboldspillere fra Esbjerg fB
Fodboldtrænere fra Holstebro Boldklub
Personer fra Jylland
Harry Potter og Dødsregalierne (film)

Harry Potter og Dødsregalierne er en film i to dele baseret på J.K. Rowlings roman af samme navn. 

De to dele af filmen er:

 Harry Potter og Dødsregalierne - del 1 og 
 Harry Potter og Dødsregalierne - del 2

Dødsregalierne (film)
Bjørn Sivertsen

Bjørn Sivertsen født 1957 er en tidligere dansk løber.

Sivertsen løb for Københavns IF, hans bedste resultat er en sølvmedalje fra de danske mesterskaber 1994 på halvmaraton med tiden 1:06.11.

Personlige rekorder 
 5000 meter: 14.29.0 Glostrup Stadion 12. september 1989
 10000 meter: 29.24.48 Århus Stadion 6. juli 1989
 20 km landevej: 1.01.37 1989

Eksterne henvisninger 
 DAF i tal Bjørn Sivertsen

Atleter fra Københavns IF
Langdistanceløbere fra Danmark
Almindelig gedeblad

 
Almindelig gedeblad (Lonicera periclymenum) er en forveddet lian, der vokser i lysåbne skove. Blomsterne dufter sødt og behageligt, men især om aftenen. Planten kaldes også vedvindel eller vild kaprifolie.

Beskrivelse 
Almindelig gedeblad er en løvfældende lian med en kraftig, slyngende vækst. grenene er lange og kun ganske lidt forgrenede. Barken er først lysegrøn på lyssiden, men rødviolet på skyggesiden og svagt håret. Senere bliver den beigefarvet med fine striber, og til sidst er den gråbrun og opsprækkende. Knopperne sidder modsat, og de er ganske små og spidse.

Bladene er ægformede eller ovale og helrandede. Oversiden er mørkegrøn, mens undersiden er blålig med affaldende dunhår. Blomstringen sker i juli-august. Blomsterne sidder samlet i hovedagtige stande ved skudspidsen. De enkelte blomster er 5-tallige og uregelmæssige med fire kronblade sammenvokset til én underlæbe, mens det sidste danner overlæben. Frugterne er røde bær.

Rodnettet er kraftigt og vidt udbredt.

Højde x bredde og årlig tilvækst: 8,00 x 2,00 m (100 x 20 cm/år).

Voksested 

Arten er udbredt i Nordafrika og det meste af Europa. I Danmark er den ret almindelig over hele landet med undtagelse af Vestjylland, hvor den er forholdsvis sjælden. Ved Pease Bridge Glen i det sydøstlige Skotland vokser arten i en ege-birkeskov sammen med bl.a. bøg, alm. fingerbøl, hassel, kambregne, alm. mangeløv, alm. røn, klasekortlæbe, kratviol, skovsyre, stor frytle, vintereg, vortebirk og ørnebregne

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Lianer
Hvide blomster
Haveplanter
Thomas Marshburn

Thomas Marshburn (født 29. august 1960 i North Carolina) er NASA-astronaut og har endnu ikke fløjet en rummission.

Thomas Marshburn er udvalgt til at være 4. missionsspecialist på rumfærge-flyvningen STS-127 til Den Internationale Rumstation.

Eksterne henvisninger 

 Biografi fra NASA

Astronauter fra USA
Julie Payette

Julie Payette (født 20. oktober 1963 i Montreal, Quebec) er en canadisk politiker og tidligere astronaut, som var Canadas generalguvernør fra 2. oktober 2017 til januar 2021.

I 2017 blev hun udpeget af premierminister Justin Trudeau til at blive den næste generalguvernør, da David Johnston trådte tilbage i september 2017. Payette trådte tilbage i 2021 efter udbredt offentlig kritik af hendes ledelsesstil. 

Før sin udnævnelse som generalguvernør, var Payette astronaut og har fløjet en rumfærge-flyvning. Julie Payette var 2. missionsspecialist på rumfærge-flyvningen STS-127 til Den Internationale Rumstation i juli 2009.

Referencer

Eksterne henvisninger 

 Biografi fra CSA
 Biografi fra NASA

Generalguvernører fra Canada
Astronauter fra Canada
David Wolf

David Alexander Wolf (født 23. august 1956 i Indianapolis, Indiana) er en amerikansk astronaut med medicinsk uddannelse. 

Hans første rummission var med rumfærgen på STS-58 i 1993. Senere har han været besætningsmedlem på Mir 1997, hvor han opholdt sig i cirka 5 måneder, transporten til Mir var med rumfærge-missionen STS-86 og fra rumstationen med STS-89. I 2002 fløj han til Den Internationale Rumstation med STS-112 et ophold der varede 6 dage.

David Wolf er udvalgt til at være 3. missionsspecialist på rumfærge-flyvningen STS-127 til Den Internationale Rumstation.

Eksterne henvisninger 

 Biografi fra NASA 

Astronauter fra USA
Hisingen

Hisingen er den femtestørste ø i Sverige med et areal på 199 km², samt den næst mest folkerige i landet med omkring 166.000 indbyggere (flere end Södermalm og Gotland). Den indgår i Göteborgs kommune i Västra Götalands län. Den er omgivet af Göta älv i syd og øst, Nordre älv i nord og Kattegat i vest. Øens sydlige del, med havne, industrier og forstæder, er en bydel i Göteborg. Øen er opdelt mellem de to historiske provinser Västergötland og Bohuslän.

Indtil øen blev afstået fra Danmark-Norge i 1658 som følge af Freden i Roskilde, var den opdelt mellem Sverige og Norge. Opsplitningen fortsatte indtil 1681 i de officielle navne på de to dele, Svenska Hisingens härad og Norska Hisingens härad, som da blev omdøbt til Östra Hisings härad henholdsvis Västra Hisings härad.

Bilfabrikken Volvo har sit hovedkontor og produktionsanlæg på Hisingen. Øen var i størstedelen af det 20. århundede centrum for den svenske skibsbygning, med skibsværfter som Arendalsvarvet, Eriksberg, Götaverken og Lindholmen.

Den nordlige bred af Göta älv (på Hisingen) har undergået en større ekspansion i de seneste tyve år, med boligområder, universitetetsbygninger og højteknologisk industri, der i vid udstrækning har erstattet skibsværfterne.

Lufthavnen Göteborg City Airport er beliggende ved Säve på den nordlige del af Hisingen.

Referencer

Eksterne henvisninger 

Øer i Sverige
Västra Götalands län
Søren Wille

Søren Wille født 23 juni 1945 er en dansk læge og tidligere sprinter og hækkeløber.

Wille løb for Lyngby IF, Københavns IF og fra 1970 i Holte IF, hans bedste resultat er to sølvmedaljer fra de danske mesterskaber 1968 på 100 meter og 200 meter samt en bronzemedalje på 110 meter hæk. Året efter blev det atter en tredje plads på 110 meter hæk. Han var på landsholdet 1968 hvor det blev til en landskamp.

Wille uddannede sig til læge på Københavns Universitet, efter studierne fik han arbejde i Halmstad og har boet i Sverige i over 30 år. I dag er han overlæge på Helsingborgs lasaretts børneafdeling. Han har disputeret ved Lunds Universitet.

Danske mesterskaber 
  1969 110 meter hæk 14.6
  1968 100 meter 10.7
  1968 4X100 meter 43,3
  1968 200 meter 22.2
  1968 110 meter hæk 14.8

Personlige rekorder 
 100 meter: 10,7, Bengtsfors, Sverige 7. juli 1968
 200 meter: 21,8, Århus Stadion, 22. juni 1968
 400 meter: 48,7, Tårnby Stadion, 25. august 1968
 110 meter hæk: 14,6 Haderslev Stadion 16 august 1969
 200 meter hæk: 25,1 Emdrup Stadion 20.juli 1969
 400 meter hæk: 53,9 Bislett Stadion, Oslo 20. juni 1968
 Tikamp: 5609p ? ?/? 1969

Eksterne henvisninger 
 "Officielle Efterretninger" og "DAF i tal" 
 Søren Wille fyller 60 år den 23 juni

Atleter fra Lyngby IF
Atleter fra Københavns IF
Atleter fra Holte IF
Hækkeløbere fra Danmark
Læger fra Danmark
Sprintere fra Danmark
Uehlfeld

Uehlfeld er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er hjemsted for Verwaltungsgemeinschaft Uehlfeld.

Geografi 
Nabokommuner er (med uret, fra nord): Lonnerstadt, Höchstadt an der Aisch, Weisendorf, Dachsbach, Gutenstetten, Münchsteinach og Vestenbergsgreuth.

Inddeling 
Ud over Uehlfeld, ligger i kommunen landsbyerne:

Eksterne henvisninger
Gorilla Galla

Gorilla Galla var titlen på en rock-forestilling, der blev opført i december 1982 af en række danske rockbands og entertainere. Showet turnerede i en række større danske byer. 

Idéen til showet blev skabt af den oprindelige trommeslager i Gasolin' Bjørn Uglebjerg, og mange af de optrædende musikere var da også knyttet til musikmiljøet på Christianshavn og det omkringliggende Amager, herunder Frede Fup, Lone Kellermann i duet med Kim Herman m.fl. Gasolin' optrådte dog ikke på plakaten, da trommeslageren Søren Berlev ikke var tiltænkt optræden, da han opholdt sig i USA, men de øvrige Gasolin' medlemmer optrådte. Berlev blev dog hentet ind kort før turnerens start, og Gorilla Galla blev derved en uofficiel gendannelse af Gasolin', der på daværende tidspunkt stadig nød betydelig popularitet. Gorilla Galla blev således den sidste gang de fire medlemmer af Gasolin' optrådte sammen, officielt. 

Koncerterne var store tilløbsstykker, og Danmarks Radio bragte allerede den 7. januar 1983 knap en times udsendelse fra showet.

Deltagere 
 Erik Clausen, konferencier
 Helle Fastrup, assistent
 Frede Fup
 Troels Trier
 Peter Ingemann
 Bjørn Uglebjerg
 Lone Kellermann
 Kim Herman
 Jacob Haugaard

Optrædender 
 3. december Aalborg
 4. december Viborg
 5. december Aabenraa
 9. – 11. december Tivolis Koncertsal, København
 12. december Odense
 16. december Århus
 18. december Vejle
 19. december Slagelse

Eksterne links 
 Gorilla Galla på DR Bonanza

Underholdende begivenheder
Rock fra Danmark
Gasolin'
Begivenheder i 1982
Korpuslingvistik

Korpuslingvistik er en gren af sprogforskningen, som baserer den sproglige analyse på en tekstsamling, et tekstkorpus.

Et tekstkorpus er et større antal tekster eller evt. talesekvenser, typisk i digital form, som er samlet med henblik på analyse af sprogets grammatik eller brug. Teksternes enkelte ord annoteres eller tagges, så ordklasse, grundform (lemma), syntaktisk funktion og andre egenskaber kan indgå i computerstøttet analyse. Kvantitative analyser afdækker typisk forekomsten og hyppigheden af sproglige fænomener eller mønstre, med henblik på at forklare og fortolke.

Korpuslingvistik inddrager andre grene af sprogforskningen: morfologi, der er studiet af ord og ordklasser, herunder ordenes bøjning og grundform, samt syntaks, der er studiet af, hvordan ord forbindes, så de danner sætninger. Rækkefølgen af sætningsled som subjekt, verballed og objekt følger bestemte regler, grammatikken for det pågældende sprog. 

Korpuslingvistikken søger at afdække regler eller træk i naturlige sprog ved at analysere den faktiske brug af sproget. Sproget ændrer sig over tid og præges af den sammenhæng, som det anvendes i. For eksempel kommer geografisk variation til udtryk i form af dialekter, ligesom forskellige professioner udvikler hver deres fagsprog. Til støtte for analyserne er der udviklet programmel til opgørelse af hyppigheden af ord, ordkombinationer og bestemte kombinationer af sætningsled.

Se også
 Datalingvistik

Eksterne henvisninger 
 Dannet , et dansk leksikalsk-semantisk net af ord
 ICAMEs webside med oplysninger om korpusprogrammel  (fra 1992/ 1998). – ICAME er en international organisation for lingvister og informationsvidenskabsfolk der arbejder med maskinlæsbare tekster på engelsk
 [ Korpuslingvistik ved Aarhus Universitet]

Referencer

Sprogforskning
Anne-Lise Olsen

Anne-Lise Olsen gift Schjønning-Larsen (født 27. august 1938 i København) er en tidligere dansk atlet fra Københavns IF. 

Olsen startede sin atletikkarriere som 14-årig i 1952. Hun var landsholdsløber 1960-1965 på 100 meter og 4 x 100 meter. Hun var med til at på Bislett Stadion under kvindelandskampen mod Norge 20. juli 1960 at sætte den danske rekord på 4 x 100 meter stafet. Rekordholdet bestod af Lone Hadrup, Bodil Nørgaard, Anne-Lise Olsen og Vivi Markussen, der løb i den nævnte rækkefølge. Den nye rekordtid 47,9 sek var forbedring på godt to sekunder af den hidtidige rekord, som var sat under olympiaden i London i 1948. Hun deltog også i den første Europa Cup for kvinder i 1965. Hun nåede totalt seks landskampe. Det blev til fem bronzemedaljer på DM; tre på 200 meter og to på 100 meter. 

Olsen som nu heder Schjønning-Larsen arbejdede som udviklingschef i ISS og var en af de ledende kræfter i løbsledelsen for Eremitageløbet.

Danske mesterskaber 
  1965 200 meter 25.9
  1962 200 meter 26.0 
  1961 100 meter 12.5 
  1960 100 meter 12.6  
  1960 200 meter 27.6

Personlige rekord 
100 meter: 12.2 1961
200 meter: 25,8 1962
Længdespring: 5,23 1962

Eksterne henvisninger 
 "Officielle Efterretninger" og "DAF i tal"  
 

Atleter fra Københavns IF
Sprintere fra Danmark
Uffenheim

Uffenheim er en by i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er hjemsted for Verwaltungsgemeinschaft Uffenheim.

Geografi 
Nabokommuner er (med uret, fra nord): Weigenheim, Markt Nordheim, Ergersheim, Gallmersgarten, Ohrenbach, Adelshofen, Simmershofen og Gollhofen.

Inddeling 
 Uffenheim
 Brackenlohr
 Custenlohr
 Langensteinach
 Rudolzhofen
 Uttenhofen
 Wallmersbach
 Welbhausen

Historie 
Første gang nævnt i 1103, og i 1349 fik byen stadsret af kejser Karl 4.

Fra 1806 hørte byen under Kongeriget Bayern.

Venskabsbyer 
 Egletons, Departement Corrèze, Frankrig
 Pratovecchio, Toscana, Italien
 Kolbudy, Pommern, Polen

Eksterne henvisninger
Redange

Redange (luxembourgsk: Réiden, tysk: Redingen) er en kommune og et byområde i Luxembourg. Kommunen, som har et areal på 31,95 km², ligger i kantonen Redange i distriktet Diekirch. I 2005 havde kommunen 2.308 indbyggere. 

Kommuner i Luxembourg
Beckerich

Beckerich (luxembourgsk: Biekerech) er en kommune og et byområde i Luxembourg. Kommunen, som har et areal på 28,41 km², ligger i kantonen Redange i distriktet Diekirch. I 2005 havde kommunen 2.122 indbyggere.

Eksterne henvisninger 

Kommuner i Luxembourg
Préizerdaul

Préizerdaul er en kommune og et byområde i Luxembourg. Kommunen, som har et areal på 15,60 km², ligger i kantonen Redange i distriktet Diekirch. I 2005 havde kommunen 1.322 indbyggere.

Kommuner i Luxembourg
Useldange

Useldange (luxembourgsk: Useldeng, tysk: Useldingen) er en kommune og et byområde i Luxembourg. Kommunen, som har et areal på 23,92 km², ligger i kantonen Redange i distriktet Diekirch. I 2005 havde kommunen 1.313 indbyggere. 

Kommuner i Luxembourg
Maj Ibsen

Maj Ibsen (født 1984) er en dansk atlet fra 1999 i Københavns IF tidligere Søllerød Atletik Club (1998) og Holte Idrætsforening (-1997).

Ibsen vandt det danske indendørsmesterskab i trespring 1998 kun 14 år gammel og er dermed en af de yngste danske atletikmestre gennem tiderne.

Danske mesterskaber 
  1998 Trespring inde 9,75

Atleter fra Søllerød AC
Atleter fra Københavns IF
Trespringere fra Danmark
Ell

Ell er en kommune og et byområde i Luxembourg. Kommunen, som har et areal på 21,55 km², ligger i kantonen Redange i distriktet Diekirch. I 2005 havde kommunen 929 indbyggere. 

Kommuner i Luxembourg
Vichten

Vichten (luxembourgsk: Viichten) er en kommune og et byområde i Luxembourg. Kommunen, som har et areal på 12,26 km², ligger i kantonen Redange i distriktet Diekirch. I 2005 havde kommunen 869 indbyggere. 

Kommuner i Luxembourg
Grosbous

Grosbous (luxembourgsk: Groussbus) er en kommune og et byområde i Luxembourg. Kommunen, som har et areal på 20,11 km², ligger i kantonen Redange i distriktet Diekirch. I 2005 havde kommunen 772 indbyggere.

Galleri

Eksterne henvisninger 

Kommuner i Luxembourg